cyanic-selkie/wikianc huggingface dataset:
اتحاد القمری
معیشت
اتحاد القمری دنیا کے غریب ترین ممالک میں سے ایک ہے۔ ہر حکومت کی ترجیحات میں معاشی ترقی اور غربت میں کمی سرِ فہرست ہوتی ہیں۔ بے روزگاری کی شرح 14.3 فیصد ہے۔ زراعت بشمول ماہی گیری، شکار اور جنگلات وغیرہ سب سے اہم معاشی شعبہ ہے۔ کم ہوتی ہوئی جی ڈی پی، سرمایہ کاری میں کمی، بڑھتی ہوئی افراطِ زر کی شرح اور تجارتی خسارے جیسے مسائل سے اتحاد القمری کی معیشت اس وقت دوچار ہے۔
اتحاد القمری میں نقل و حمل کا کوئی خاص نظام نہیں اور تیزی سے بڑھتی ہوئی آبادی بھی ایک اہم مسئلہ ہے۔ کم تعلیم کی وجہ سے نوکریوں کے حصول میں مشکل ہوتی ہے اور دوسرے ملکوں پر انحصار بڑھتا جاتا ہے۔ زراعت معیشت کا 40 فیصد پیدا کرتی ہے اور اس میں 80 فیصد افراد کام کرتے ہیں۔ زیادہ تر برآمدات اسی شعبے سے ہوتی ہیں۔ کمروز دنیا بھر میں سب سے زیادہ یلانگ یلانگ پیدا کرتا ہے۔ ونیلا اہم برآمدات میں شمار ہوتی ہے۔
آبادی کی خصوصیات
دس لاکھ سے بھی کم آبادی رکھنے کی وجہ سے اتحاد القمری کو آبادی کے لحاظ سے دنیا کے چھوٹے ملکوں میں شمار کیا جاتا ہے۔ تاہم آبادی کی گنجانیت بہت زیادہ ہے جو 275 افراد فی مربع کلومیٹر ہے۔
اتحاد القمری میں زیادہ تر افریقی عربی النسل افراد رہتے ہیں۔ سنی اسلام اہم مذہب ہے جو کل آبادی کے 98 فیصد سے زیادہ افراد مانتے ہیں۔
کمورن عام زبان ہے اور اس کے چار مختلف لہجے ملتے ہیں۔ فرانسیسی اور عربی بھی سرکاری زبانیں ہیں اور انہیں عام بولا جاتا ہے۔ قرآنی تعلیم عربی زبان میں جبکہ دیگر تمام تعلیم فرانسیسی میں دی جاتی ہے۔
صحت
ایک لاکھ افراد کے لیے 15 ڈاکٹر موجود ہیں۔ پیدائش کے وقت مردوں کی عمر کی حد 62 سال جبکہ خواتین کی عمر کی حد 67 سال ہے۔
تعلیم
تقریباً سارے ہی خواندہ افراد قرآنی سکولوں سے پڑھ چکے ہوتے ہیں۔ بچوں اور بچیوں کو قرآن حفظ بھی کرایا جاتا ہے۔
بیرونی روابط
اتحاد القمری زمرہ:1503ء میں قائم ہونے والے ممالک اور علاقے زمرہ:1975ء میں قائم ہونے والے ممالک اور علاقے زمرہ:افریقا میں 1975ء کی تاسیسات زمرہ:افریقی اتحاد کے رکن ممالک زمرہ:افریقی جزائر زمرہ:افریقی ممالک زمرہ:اقوام متحدہ کے رکن ممالک زمرہ:بانتو ممالک اور علاقہ جات زمرہ:بحر ہند کے ممالک زمرہ:جزیرہ ممالک زمرہ:رودبار موزمبیق زمرہ:سواحلی زبان بولنے والے ممالک اور علاقہ جات زمرہ:عرب لیگ کی رکن ریاسات زمرہ:عربی زبان بولنے والے ممالک اور علاقہ جات زمرہ:غیر ترقی یافیہ ممالک زمرہ:فرانسیسی بین الاقوامی تنظیم کے رکن ممالک زمرہ:فرانسیسی زبان بولنے والے ممالک اور علاقہ جات زمرہ:مسلم اکثریتی ممالک زمرہ:مشرقی افریقی ممالک زمرہ:مؤتمر عالم اسلامی کے رکن ممالک زمرہ:وفاقی جمہوریتیں زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
ترجمان القرآن (رسالہ)
ترجمان القرآن پاکستان سے شائع ہونے والا ایک دینی و علمی رسالہ ہے، جو ستمبر 1932ء میں مولوی ابو محمد صالح نے شروع کیا تھا اور چھ شمارے شائع کیے، ساتویں شمارے سے اسے جماعت اسلامی کے بانی سید ابو الاعلی مودودی نے جاری رکھا۔ مودوی کی زیرادارت ترجمان کا پہلا شمارہ محرم الحرام 1352ھ بمطابق مئی 1933ء میں شائع ہوا۔
خصوصیات
مولانا مودودی نے اس شمارے کے پہلے اداریے میں ان خیالات کا اظہار کیا "پیش نظر کام قرآن مجید کو اس کی اصلی صورت میں پیش کرنا اور اس کے حقائق و معارف کو اس سیدھے سادے طریقے سے سمجھانا ہے جس طرح قرن اول کے سچے مسلمان سمجھتے اور سمجھاتے تھے"۔
ترجمان القرآن نے علمی و عقلی بنیادوں پر اسلام کے تصور کو اجاگر کیا، عصر جدید کے تقاضوں کے مطابق مسائل زندگی کا حل پیش کیا اور اسلام کو ایک نظام زندگی کے طور پر واضح کیا۔ سید مودودی کے بعد عبدالحمید صدیقی اور نعیم صدیقی نے اسے آگے بڑھانے میں اہم کردار ادا کیا۔ 90ء کے عشرے میں خرم مراد نے اس کی ادارت کی۔ 1997ء سے پروفیسر خورشید احمد اس کے مدیر ہیں۔
تاریخ
یہ رسالہ مئی 1933ء میں اپنی اشاعت کے آغاز سے جون 1947ء تک مسلسل چھپتا رہا لیکن جون 47ء سے مئی 1948ء تک اشاعت میں تعطل پیدا ہو گیا جس کی وجہ تقسیم برصغیر تھی۔ قیام پاکستان کے بعد اکتوبر 1948ء تا جولائی 1949ء تک ایک مرتبہ پھر اشاعت میں رکاوٹ پیدا ہوئی جس کی وجہ سید مودودی کی گرفتاری اور حکومت پنجاب کی جانب سے ڈیکلیریئشن میں رکاوٹ تھی۔
مارچ تا مئی 1954ء میں ڈیکلیریئشن کی منسوخی کے باعث بھی ترجمان شائع نہ ہو سکا۔ اس کے بعد مئی تا جون 1964ء میں ایران پر مولانا خلیل احمد حامدی کے مضمون کی اشاعت کی بنا پر ترجمان پر پابندی عائد کردی گئی تاہم اس کے بعد سے یہ مسلسل آج تک شائع ہو رہا ہے۔
موضوعات
ترجمان میں ان موضوعات پر تحاریر ہوتی ہیں:
بیرونی روابط
زمرہ:اخبارات و رسائل زمرہ:اسلامی ادب زمرہ:جماعت اسلامی زمرہ:مجلات
مختار احمد ندوی
تعلیم اور خدمات
مختلف اداروں سے علمی استفادہ کیا۔ خصوصا ہندوستان اور عالم اسلام میں معروف ومشہور ادارہ دارالعلوم ندوۃ العلماء لکھنؤ سے تعلیم حاصل کیا۔ بعد ازاں کولکاتہ جامع مسجد اہل حدیث میں خطیب، امام اور مفتی کی حیثیت سے ایک طویل عرصہ تک فائز رہے۔
مشن
وہ گرچہ ایک تنہا شخص تھے، لیکن اپنے آپ میں ایک امت کی حیثیت رکھتے تھے۔ پر عزم، پر خلوص اور بامقصد شخصیت جن کے اندر امت کے لیے کچھ کرنے کا جنون تھا۔ اور اسی جنون نے ان کو ایک بہت وسیع منصوبے پر کام کرنے پر ابھارا۔ اور انہوں نے ہندوستان میں ایک ایسی یونیورسٹی تعمیر کرنے کا منصوبہ بنایا جس میں طلبہ کو کتاب سنت کی تعلیم کے ساتھ ساتھ عصر حاضر کے جدید علوم سے بھی مرتبط کیا۔ اور ہندوستان میں ایک ایسے ادارے کی بنیاد ڈالی جو اپنے آپ میں سنگ میل کی حیثیت رکھتا ہے۔ جی ہاں جامعہ محمدیہ منصورہ نامی ادارہ اپنے انوکھے پن میں ہندوستان کا واحد ادارہ تھا۔ جہاں اسلامی تعلیمات کو عصر حاضر کے جدید علوم سے ہم آہنگ کیا گیا تھا۔ اور الحمد للہ 1978ء سے یہ ادارہ آج تک کامیابی کی منازل طئے کرتا جا رہا ہے۔ ہندوستان کی صنعتی ریاست مہاراشٹر کے کثیر مسلم آبادی والے شہر مالیگاؤں میں 1978ء میں اس ادارے کی بنیاد ڈالی۔ شیخ تنہا اس میدان میں اترے تو اہل خیر نے بھی ان کا ساتھ دیا۔ اور مالیگاؤں شہر سے متصل ایک وسیع عریض زمین کو اس اسلامی قلعے کے لیے شہر کے مخیر جناب خلیل احمد فیضی رحمہ اللہ نے وقف کر دیا۔ الحمد للہ یہ سخاوت خلیل احمد فیضی کے فرزندان میں آج بھی موجود ہے۔ اللہ فیضی خاندان کی اس جود وسخا کو قائم و دائم رکھے۔ آمین۔ بعد میں ہندوستان کی مختلف ریاستوں میں اس ادارے کی شاخیں قائم کیں۔ جن میں ریاست کرناٹک میں جامعہ محمدیہ منصورہ بنگلور اور ریاست اترپردیش میں جامعہ محمدیہ منصورہ مئوناتھ بھنجن مشہور ہیں۔ مالیگاؤں میں ملک کے ممتاز یونانی محمدیہ میڈیکل کالج اور ریسرچ سنٹر کی بنیاد ڈالی۔ جو آج طب یونانی میں ہندوستان بھر میں اپنی مثال آپ ہے۔ حکومت مہاراشٹر کی تعلیمی بورڈ سے منظور شدہ اسکولیں بھی قائم کیں۔ جن میں قابل ذکر محمدیہ اردو ہائی اسکول منصورہ مالیگاؤں ہے۔ تعلیمی اداروں کے سلسلے میں انہوں نے کئی ایسے کارنامے انجام دئے جو ان سے پہلے کسی نے نہیں کیا۔ مثلاً دینی علوم کے ساتھ عصری علوم کے حسین امتزاج کی ابتدا ہندوستان میں آں محترم کے ذریعے ہی انجام پایا۔ اور سب سے اہم کام یہ تھا کہ ہزاروں مخالفتوں کے باوجود انہوں نے لڑکیوں کی تعلیم کے لیے گویا علم جہاد بلند کر دیا۔ اور مالیگاؤں ہی میں لڑکیوں کے ایک اسلامی کالج، کلیہ عائشہ صدیقہ منصورہ کا قیام کیا۔ اور اس کامیاب تجربے کے بعد مئو ناتھ بھنجن میں کلیہ فاطمۃ الزہراء اور کرناٹک میں کلیہ عائشہ الصدیقہ بنگلور کا قیام کیا۔ یہاں سے سینکڑوں لڑکیاں پڑھ کر دنیا کے کونے کونے میں حتٰی کہ خلیجی ممالک کے علاوہ یورپی ممالک میں برطانیہ، کینیڈا اور امریکا وغیرہ میں بھی دعوت وتبلیغ کا فریضہ انجام دے رہی ہیں۔ الحمد للہ۔
ایک ممتاز فکر
شیخ اس بات سے نالاں تھے کہ برصغیر میں مسلمانوں نے علم کو دوحصوں میں تقسیم کر دیا۔ ایک دینی علوم اور دوسرا عصری یا دنیاوی علوم۔ اور یہی تقسیم مسلمانوں کی پستی کا ایک اہم سبب بھی بنا۔ ان کے مطابق علم کی یہ تقسیم بالکل بھی درست نہیں ہے۔ کیوں کہ تمام علوم اللہ کے ہیں۔ سائنس پڑھ کر ایک طالب تخلیق کے بہت سے رموز سے آگاہ ہوتا ہے۔ اسی طرح جغرافیہ سے بھی وہ کائنات کے مختلف حصوں کی بناوٹ پر غور کرتاہے، جو عین اللہ کا ہی حکم ہے۔ اسی طرح تاریخ سے ایک طالب بہت کچھ سیکھتا ہے اور مستقبل کے لیے لائحۂ عمل بناسکتا ہے۔ اسی طرح انگریزی ودیگر زبان سیکھ کر دعوت اسلام کو دوسروں تک پہونچانے میں بہت بڑی مدد مل سکتی ہے۔ شیخ کے مطابق اگر علم کو تقسیم کرنا ہی ہو تو ایک کو علم شرعی کہیں اور دوسرے کو علم تکوینی۔ سن 1992 ء میں عالم اسلام کی معروف شخصیت ڈاکٹر عبد اللہ عمر نصیف، رابطہ عالم اسلامی، مکہ مکرمہ کے جنرل سکریٹری کی حیثیت سے تقریباً چالیس افراد کے وفد کے ساتھ خصوصی ظیارے سے جب جامعہ محمدیہ منصورہ مالیگاؤں تشریف لائے اور جامعہ کا معائنہ کیا تو حیران ہوکر فرمایا تھا :  ''' "دیکھیے شیخ مختار کس قدر نشیط ہیں ملک کے سربراہوں اور سلطانوں کے کرنے کے کام آپ کر رہے ہیں !!" '''
جمعیت اہل حدیث ہندکی خدمت
آپ 1979ء سے 1989ء تک مرکزی جمعیت اہل حدیث ہند کے نائب امیر، 1989ء سے 1990ء تک کار گزار امیر اور 1990ء سے 1997ء تک جماعت کے امیر کے منصب پر فائز رہے، اپنے دور میں انھوں نے جمعیت کی ترقی اور تنظیم کے لیے کئی یادگار اقدامات کیے۔ جن میں ہندوستان کی دارالحکومت دہلی کے وسط میں شاہی جامع مسجد کے بالکل قریب ایک بڑی عمارت اہل خیر حضرات کی مدد سے خرید کر جماعت کے لیے وقف کر دیا۔
تصنیف وتالیف
شیخ موصوف ایک موثر خطیب ہونے کے ساتھ ساتھ ایک بے باک صحافی اور منجھے ہوئے ادیب بھی تھے۔ عربی اور اردو ادب پر آپ کو کمال حاصل تھا۔ صحافت وخطابت کے شوقین تھے۔ اور اسی ذوق و شوق کی بنا پر اخبار اہل حدیث دہلی کی مجلس ادارت سے منسلک ہوئے اور کئی علمی مقالے تحریر فرمائے۔ سماحۃ الشیخ ابن باز رحمہ اللہ سے آپ کا بہت ہی خاص تعلق تھا۔ شیخ محترم نے مولانا سے اپنی اور دوسرے مشائخ کی کئی کتابوں کا اردو ترجمہ کروایا، انہی کتابوں میں ایک اہم کتاب التحقیق والایضاح لکثیر من مسائل الحج والعمرة والزیارة بھی ہے، حج وعمرہ اور زیارت کے مسائل پر مشتمل مولانا کا ترجمہ کیا ہوا یہ کتابچہ پچھلے کئی سالوں سے برصغیر کے حاجیوں اور معتمرین کو سعودی حکومت بطور ہدیہ دیتی آ رہی ہے۔ اس کے علاوہ آپ کی بہت سی تصنیفات ہیں۔ جن میں اہم کتابوں کے اردو ترجمے، رسائل وکتابچے شامل ہیں۔
وفات
توحید کا علم بردار یہ فقید المثال شخصیت 7 ستمبر 2007ء کو اس دار فانی سے ابد الآباد زندگی کی طرف رحلت کرگئی۔ إنا للہ وإنا إلیہ راجعون۔ اللہ تعالی اپنے اس توحید پرست دین کے سچے خادم کو کروٹ کروٹ جنت نصیب فرمائے۔ آپ کی جملہ حسنات کو قبول فرمائے اور آپ کی دانستہ وغیر دانستہ جملہ خطاؤں کو درگزر فرمائے۔ آمین ثم آمین۔
بعد از وفات
ان کی وفات کے بعد بھی ان کا مشن جاری و ساری رہا۔ جس کی باگ ڈور شیخ موصوف نے اپنی زندگی ہی میں اپنے چھوٹے فرزند ارشد مختار محمدی کے حوالے کر دیا تھا۔ ان کی وفات کے بعد کئی قابل ذکر کارنامے ھوئے۔ جن میں سے اہم یہ ہے کہ منصورہ، مالیگاؤں کے احاطے میں مولانا موصوف کے نام پر ایک انجنیئرنگ کالج قائم کیا گیا ہے۔ اللہ موصوف کی تمام خدمات کو قبول فرمائے۔ آمین
حوالہ جات
زمرہ:بھارت کے سنی علما زمرہ:بھارتی مسلم شخصیات زمرہ:بھارتی مصنفین
متروک (اصطلاح حدیث)
علم حدیث میں متروک سے مراد وہ حدیث ہے جس کے راوی پر دروغ گوئی یا جھوٹ بولنے کا طعن ہو۔
زمرہ:اصطلاحات حدیث زمرہ:اقسام حدیث زمرہ:اقسام حدیث بلحاظ ضعف
فہرست فجی کے شہر
تصغیر|[[فجی]]
یہ فہرست فجی کے شہر (List of cities in Fiji) ہے۔
شہر
زمرہ:شہروں کی فہرستیں بلحاظ ملک زمرہ:فجی جغرافیہ-متعلقہ فہارست زمرہ:فجی کے آباد مقامات زمرہ:کامنز زمرہ جس کا ربط ویکی ڈیٹا پر ہے
مقلوب (اصطلاح حدیث)
علم حدیث میں مقلوب سے مراد وہ حدیث ہے جس کے راوی نے اپنی غلطی سے حدیث کے جملوں، لفظوں یا راویوں کو آگے پیچھے کر دیا ہو۔
زمرہ:اصطلاحات حدیث زمرہ:اقسام حدیث زمرہ:اقسام حدیث بلحاظ ضعف
کلئیر کریک کاؤنٹی، کولوراڈو
کلئیر کریک کاؤنٹی، کولوراڈو ریاستہائے متحدہ امریکا کا ایک کاؤنٹی جو کولوراڈو میں واقع ہے۔
تفصیلات
کلئیر کریک کاؤنٹی، کولوراڈو کا رقبہ 1,025.64 مربع کیلومیٹر ہے، ہے۔ کی مجموعی آبادی
حوالہ جات
زمرہ:کلئیر کریک کاؤنٹی، کولوراڈو زمرہ:کولوراڈو کاؤنٹیاں زمرہ:1861ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
مضطرب (اصطلاح حدیث)
علم حدیث میں مضطرب سے مراد وہ حدیث ہے جس میں کسی راوی کو حدیث کا اصلی متن یا راوی بالترتیب یاد نہ ہوں۔
زمرہ:اصطلاحات حدیث زمرہ:اقسام حدیث زمرہ:اقسام حدیث بلحاظ ضعف
حمزہ بھٹی
حمزہ بھٹی اسلام آباد میں مقیم پاکستانی فوڈ ناقد اور کاروباری شخصیت ہیں۔ وہ حمزہ بھٹی پروڈکشنز کے بانی ہیں جن کی توجہ لوگوں کی کمیونٹی بنانے پر مرکوز ہے۔
ابتدائی زندگی
بھٹی راولپنڈی میں پیدا ہوئے اور پرورش پائی۔ انہوں نے ابتدائی تعلیم مقامی اسکول میں حاصل کی، بعد ازاں اعلیٰ تعلیم کے لیے بحریہ یونیورسٹ ی میں داخلہ لیا۔
کیریئر
بھٹی نے اپنے کیریئر کا آغاز بطور ڈیجیٹل مارکیٹر کیا اور کمپنیوں اور افراد کے لیے فری لانس کام کیا۔ بحریہ یونیورسٹی بزنس اسکول سے گریجویشن کرنے کے بعد، بھٹی نے اسلام آباد میں مارکیٹنگ ایگزیکٹو کے طور پر خدمات انجام دیں۔
سوان، آئیووا
سوان، آئیووا (لاطینی: Swan, Iowa) ریاستہائے متحدہ امریکا کا ایک شہر  جو ماریون کاؤنٹی، آئیووا میں واقع ہے۔
حمزہ بھٹی
کیریئر
بھٹی اپنے کھانے کی ویڈیوز کے لیے مشہور ہیں۔ 2019 میں انہیں یورپی یونین کی طرف سے سال کے بہترین بلاگر کے طور پر نوازا گیا۔ اس کا کیچ فریز "ڈاڈھو مزو آیو" اب بہت سے افراد آن لائن استعمال کرتے ہیں۔
سوان، آئیووا
تفصیلات
سوان، آئیووا کا رقبہ 1.66 مربع کیلومیٹر ہے، اور اس کی مجموعی آبادی 72 افراد پر مشتمل ہے اور 237 میٹر سطح سمندر سے بلندی پر واقع ہے۔
حوالہ جات
زمرہ:ماریون کاؤنٹی، آئیووا میں شہر زمرہ:آئیووا کے شہر زمرہ:ویکی ڈیٹا سے مطابقت رکھنے والی مختصر تفصیل
کورٹینے ریس
کورٹینے والٹن ریس (پیدائش: 4 دسمبر 1899ء) | (انتقال: 16 اپریل 1984ء) باربیڈین فرسٹ کلاس کرکٹر اور کرکٹ امپائر تھے۔ اس نے دائیں ہاتھ سے بلے بازی کی اور ایک درمیانے رفتار کا بولر تھا جو 1925ء اور 1930ء کے درمیان بارباڈوس اور آکسفورڈ یونیورسٹی کے لیے کھیلا۔ وہ 1935ء میں ایک ٹیسٹ میچ ویسٹ انڈیز بمقابلہ انگلینڈمیں امپائر کے طور پر کھڑے ہوئے۔
انتقال
ان کا انتقال 16 اپریل 1984ء کو ہانگ کانگ میں 84 سال کی عمر میں ہوا۔
حوالہ جات
زمرہ:اوکسفرڈشائر کے کرکٹ کھلاڑی زمرہ:جیزس کالج، اوکسفرڈ کے فضلا زمرہ:جامعہ آکسفرڈ کے کرکٹ کھلاڑی زمرہ:بارباڈوس کے کرکٹ کھلاڑی زمرہ:بارباڈوسی کرکٹ کھلاڑی زمرہ:1984ء کی وفیات زمرہ:1899ء کی پیدائشیں
کنیہوز کاؤنٹی، کولوراڈو
کنیہوز کاؤنٹی، کولوراڈو ریاستہائے متحدہ امریکا کا ایک کاؤنٹی جو کولوراڈو میں واقع ہے۔
حوالہ جات
زمرہ:کنیہوز کاؤنٹی، کولوراڈو زمرہ:کولوراڈو کاؤنٹیاں زمرہ:1861ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
واضح (اصطلاح حدیث)
علم حدیث میں اس سے مراد وہ حدیث ہے جس کا راوی حذف ہو گیا ہو لیکن کسی قرینے سے معلوم ہو سکتا ہو۔
زمرہ:اصطلاحات حدیث زمرہ:اقسام حدیث زمرہ:اقسام حدیث بلحاظ سند
لاوتوکا
لاوتوکا فجی کا ایک شہر جو Viti Levu میں واقع ہے۔
تفصیلات
لاوتوکا کی مجموعی آبادی 52,220 افراد پر مشتمل ہے۔
حوالہ جات
زمرہ:اوقیانوسی بندرگاہ شہر زمرہ:فجی کے آباد مقامات زمرہ:Short description is different from Wikidata
مسند (اصطلاح حدیث)
اس کی جمع مسانید ہے جس میں صحابہ کی ترتیب کے مطابق روایات ذکر کی جاتی ہیں کبھی حروف تہجی کبھی جیسے مسند انس بن مالک کبھی صحابہ کے تقدم فی الاسلام یا مراتب و درجات کے اعتبار سے ہوتی ہے علم حدیث میں اس سے مراد وہ حدیث ہے جو ثقہ راویوں کے ذریعے کسی صحابی تک مسلسل طریقے پر پہنچے اور کہیں کسی راوی کا ذکر رہ نہ گیا ہو۔ اس کو دومعنی ہیں تھوڑی سی تبدیلی کے ساتھ
مُسنَد (نون پر زبر کے ساتھ)
لغوی مفہوم میں اس چیزکو مسنَد کہتے ہیں جس کی طرف کوئی چیز یا بات منسوب کی گئی ہو۔ اس کے اصطلاحی مفاہیم تین ہیں۔*	احادیث کی وہ کتاب جس میں احادیث کو روایت کرنے والے صحابہ کو ترتیب سے اکٹھا کیا گیا ہو۔*	وہ حدیث جس کی سند ملی ہوئی ہو۔*	یہ سند کا مترادف بھی ہے۔
مُسنِد (نون پر زیر کے ساتھ)
وہ شخص جو اپنی سند کے ساتھ حدیث روایت کرتا ہو، 'مُسنِد' کہلاتا ہے۔ اس سے کوئی فرق نہیں پڑتا کہ اسے خود اس حدیث کا علم ہے یا وہ کسی اور شخص سے روایت کر رہا ہے۔
حوالہ جات
زمرہ:اصطلاحات حدیث زمرہ:اقسام حدیث زمرہ:اقسام حدیث بلحاظ سند
پاکستان کی 13ویں قومی اسمبلی کے اراکین کی فہرست
پاکستان کی 13 ویں پارلیمنٹ پاکستان کی مقننہ جو 2008 کے عام انتخابات کے بعد پاکستان کی قومی اسمبلی کے ارکان پارلیمنٹ (ایم پی ز) کے دو ایوانی مجلس شوریٰ کی ایوان زیریں ہے۔ قومی اسمبلی ایک جمہوری طور پر قائم ادارہ ہے جس میں 342 اراکین تھے، جنہیں اراکین قومی اسمبلی (MNAs) کہا جاتا ہے، جن میں سے 272 براہ راست منتخب اراکین ہوتے ہیں۔ خواتین اور مذہبی اقلیتوں کے لیے 70 مخصوص نشستیں سیاسی جماعتوں کو ان کے کل ووٹوں کے تناسب کے مطابق نشست مختص کی گئی تھیں۔
انجلی چاند
انجلی چاند (پیدائش: 16 ستمبر 1995ء) ایک نیپالی کرکٹر ہے جو نیپالی قومی خواتین ٹیم کے لیے کھیلتی ہے۔ انہوں نے ڈومیسٹک نیشنل ٹورنامنٹ میں سنچری سکور کی ہے اور سنچری بنانے والی تیسری نیپالی خاتون بن گئی ہیں۔ وہ 2014ء کے ایشین گیمز میں نیپال کے لیے بلے باز کے طور پر کھیلی۔نومبر 2019ء میں انہیں 2019ء کے ساؤتھ ایشین گیمز میں خواتین کے ٹورنامنٹ کے لیے نیپال کے اسکواڈ میں شامل کیا گیا۔ اس نے اپنا ویمنز ٹوئنٹی 20 انٹرنیشنل نیپال کے لیے مالدیپ کے خلاف 2 دسمبر 2019ء کو ٹورنامنٹ کے افتتاحی میچ میں ڈیبیو کیا۔  اس میچ میں اس نے 13گیندوں پر بغیر کوئی رن بنائے چھ وکٹیں حاصل کیں جس نے ویمنز ٹوئنٹی 20 انٹرنیشنل میچ میں بہترین باؤلنگ کا ریکارڈ بنایا۔ یہ ریکارڈ اس وقت تک قائم رہا جب تک کہ فریڈریک اوورڈجک نے اگست 2021ء میں اسے توڑ دیا۔ اس نے اپنی آخری 3 گیندوں میں ہیٹ ٹرک بھی کی۔
حوالہ جات
زمرہ:جنوب ایشیائی کھیلوں میں کرکٹ کے تمغا یافتگان زمرہ:نیپال کی خواتین عالمی ٹوئنٹی/20 کرکٹ کھلاڑی زمرہ:ایشیائی کھیل، 2014ء میں شریک کرکٹ کھلاڑی زمرہ:نیپالی خواتین کرکٹ کھلاڑی زمرہ:1995ء کی پیدائشیں زمرہ:بقید حیات شخصیات
ایک میچ میں دس وکٹیں
کرکٹ میں، دس وکٹوں کا حصول اس وقت ہوتا ہے جب ایک گیند باز کسی ایک اننگز میں دس وکٹیں لیتا ہے یا دو اننگز کے میچ کی دونوں اننگز میں۔  ایک میچ میں دس وکٹوں کا جملہ بھی استعمال ہوتا ہے۔ لارڈز میں ایک میچ میں دس وکٹیں لینے سے باؤلر کو لارڈز کے اعزازی بورڈ میں جگہ مل جاتی ہے۔
میچ کی دونوں اننگز میں دس دس وکٹیں
ایک میچ کی دونوں اننگز میں دس وکٹیں لینا زیادہ عام ہے، لیکن پھر بھی ایک قابل ذکر کامیابی ہے۔ ٹیسٹ کرکٹ میں یہ کارنامہ سب سے زیادہ کرنے والے گیند باز متھیا مرلی دھرن تھے جنہوں نے 22 مرتبہ ایسا کیا۔
حوالہ جات
زمرہ:کرکٹ ریکارڈ اور شماریات زمرہ:کرکٹ اصطلاحیات زمرہ:غیر نظر ثانی شدہ تراجم پر مشتمل صفحات
عابد موسیریپوف
زندگی
عابد موسیریپوف 22 مارچ 1902 ( جولین کیلنڈر کے مطابق 9 مارچ) کوستانے کے علاقے میں واقع ایک گاؤں میں پیدا ہوا، اس وقت ان کا تعلق روسی سلطنت سے تھا۔ 1923 اور 1926 کے درمیان، اس نے اورینبرگ میں فیکلٹی آف ورکرز ، اور پھر اومسک کے زرعی اقتصادی ادارے میں تعلیم حاصل کی۔ انہوں نے اپنے ادبی کیرئیر کا آغاز 1925 میں کیا، اپنی پہلی کہانی، 1928 میں ٹو دی ابیس ( В пучине ) لکھی، جو روسی خانہ جنگی ، 1918-1920 کے دوران پیش آنے والے واقعات کے بارے میں تھی۔ 1928 میں، اس نے ادبی جریدے جنا ادبیات میں تعاون کیا۔ ان کے کاموں میں Kyz-Zhibek ( Қыз Жібек )، قازق اوپیرا کا پہلا لبریٹو، جس میں ییوگینی بروسیلوفسکی کی موسیقی تھی، اور شاعر کا المیہ ( Трагедия поэта )، جو 1958 میں لکھا گیا تھا (پہلا ورژن Ақан сері Ақтоқты' ، جو 19ویں صدی کے قازق گلوکار اور موسیقار اجانی کے المیے سے نمٹتا تھا۔
وہ 1956-1962 اور 1964-1966 کے درمیان قازق مصنفین کی یونین کے صدر، سوویت مصنفین کی یونین کے سیکرٹری (1959) اور سوویت یونین کے سپریم سوویت کے 5ویں کانووکیشن کے رکن، سپریم سوویت کے نائب قازق سوویت سوشلسٹ جمہوریہ ان کا انتقال 31 دسمبر 1985 کو ہوا۔
میراث
شمالی قازقستان میں گابیت موسیریپوف ضلع کا نام ان کے اعزاز میں رکھا گیا تھا۔
بیرونی روابط
زمرہ:سوویتی مصنفین زمرہ:قازق زبان کے مصنفین زمرہ:1985ء کی وفیات زمرہ:1902ء کی پیدائشیں
رابرٹو کارلوس
رابرٹو کارلوس (پیدائش:10 اپریل 1973ء) برازیلی فٹبال ٹیم کے مشہور سابق کوچ و کھلاڑی ہیں۔ ا نھوں فٹبال کی تاریخ کے سب سے حیرت انگیز گول کیا یہ گول 1997 فرانس کے خلاف ایک فری کک کے ذریعے کیا تھا۔ ان کی لگائی کک سے فٹ بال اتنی تیزی سے ہوا میں مڑا کہ فرانس کے گول کیپر فیبئن بارتھیز ایک جگہ حیران کھڑے اسے دیکھتے رہ گئے۔
حوالہ جات
زمرہ:1973ء کی پیدائشیں زمرہ:1996ء گرمائی اولمپکس میں تمغا یافتگان زمرہ:1998ء فیفا عالمی کپ کے کھلاڑی زمرہ:2002ء فیفا عالمی کپ کے کھلاڑی زمرہ:2006ء فیفا عالمی کپ کے کھلاڑی زمرہ:برازیل بین الاقوامی فٹبالر زمرہ:برازیل کے اولمپک کانسی تمغا یافتگان زمرہ:برازیلی فٹ بالر زمرہ:بقید حیات شخصیات زمرہ:ترکی میں غیر ملکی فٹ بال مینیجر زمرہ:فیفا 100 زمرہ:فیفا عالمی کپ-فاتحین کھلاڑی زمرہ:لا لیگا فٹ بالر زمرہ:فٹ بال میں اولمپک تمغا یافتگان زمرہ:1996ء گرمائی اولمپکس میں فٹ بالر زمرہ:برازیل کے اولمپک فٹ بالر زمرہ:بھارت میں غیر ملکی فٹ بال مینیجر زمرہ:ہسپانیہ کے وطن گیر شہری زمرہ:ویکی ڈیٹا سے مطابقت رکھنے والی مختصر تفصیل
کریتیکا کامرا
کریتیکا کامرا ایک بھارتی فلمی اداکارہ ہے۔
حوالہ جات
زمرہ:1988ء کی پیدائشیں زمرہ:بقید حیات شخصیات زمرہ:پنجابی شخصیات زمرہ:اشوک نگر کی شخصیات زمرہ:بریلی کی شخصیات زمرہ:Short description is different from Wikidata
کوسٹیلا کاؤنٹی، کولوراڈو
کوسٹیلا کاؤنٹی، کولوراڈو ریاستہائے متحدہ امریکا کا ایک کاؤنٹی جو کولوراڈو میں واقع ہے۔
تفصیلات
کوسٹیلا کاؤنٹی، کولوراڈو کا رقبہ 3,185.7 مربع کیلومیٹر ہے، ہے۔ کی مجموعی آبادی
حوالہ جات
زمرہ:کوسٹیلا کاؤنٹی، کولوراڈو زمرہ:کولوراڈو کاؤنٹیاں زمرہ:1861ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل
زید بن ثابت
زید بن ثابت انصاری صحابی بڑے فقیہ ہیں، کاتب وحی ہیں۔ زید بن ثابت رضی اللّٰہ عنہ کا انتخاب کیوں؟ آپ صلی اللہ علیہ وسلم سیدنا زید بن ثابت رضی اللّٰہ عنہ کو ہمسایہ ہونا کی وجہ سے دوسروں پر ترجیح دیتے تھے۔اسلیے وحی کے بعد آ پ صلی اللہ علیہ وسلم بلاوا بھیجتے اور زید وحی لکھ لیا کرتے تھے ۔ جب آ یت" یستوی القاعدون"نازل ھوئی تو آ پ صلی اللہ علیہ وسلم نے فرمایا کہ زید کو میرے پاس بلا لاؤ اور کہو کہ دوات اور تختی ساتھ لائے پھر وہ جاے تو اسے کہنا کہ "یستوی القاعدون الخ" کی آ یت لکھو۔ حضرت محمد صلی اللہ علیہ وسلم نے جب جبریل علیہ السلام کے ساتھ قرآن مجید کا آخری دور کیا تو اس وقت حضرت زید رضی اللہ بھی آ پ صلی اللہ علیہ وسلم کے پاس موجود تھے۔
اسلام
اسلام مدینہ میں مسافر کی حیثیت سے تھا مصعب بن عمیر رضی اللّٰہ عنہ مبلغ اسلام، توحید و رسالت کا وعظ کہہ رہے تھے،زید نے اسی صغر سنی میں اسلام قبول کیا، کسی انسان کا اگر بلوغ سے قبل ایمان لانا باعث فخر و مباہات ہو سکتا ہے، تو زید نے گیارہ(11) سال کی عمر میں یہ فخر حاصل کیا اور ابتدا ہی سے ان کا دامن شرک کے داغ سے پاک رہا۔
غزوات میں شرکت
زیدؓ کا سن 13سال کا تھا کہ غزوہ بدر پیش آیا، انصار و مہاجرین کا مجمع جب میدان جنگ کو روانہ ہوا تو 13 برس کے اس بچہ نے بھی لڑائی کا عزم بالجزم کیا اور رسول اللہﷺ کے رو برو بچوں کی ایک جماعت کے ساتھ پیش ہوئے، آپﷺ نے ان کی کم سنی پر نظر فرما کر واپس کر دیا۔ غزوۂ احد کی شرکت کے متعلق بھی اختلاف ہے بعض کا خیال ہے کہ غزوۂ خندق جو 5ھ میں واقع ہوا تھا، زیدؓ بن ثابت کا پہلا غزوہ تھا، اس وقت ان کا سن 16 سال کا تھا اور وہ شرکت جہاد کی عمر کے مطابق ہو چکے تھے۔ غزوۂ خندق میں وہ آنحضرتﷺ کے ہمراہ معرکہ کارزار میں موجود تھے اور خندق کھودنے والی جماعت میں شامل تھے اورمٹی نکال کر باہر لاتے تھے آنحضرتﷺ کی نظر پڑی تو فرمایا کیسا اچھا لڑکا ہے؟ اتفاق سے ان کو نیند آگئی،عمارہ بن حزم نے دیکھا تو مذاق سے ان کے ہتھیار اتار لیے،زید کو خبر نہ ہوئی، آنحضرتﷺ پاس تھے مزاحاً فرمایا"یا ابارقاد"یعنی اے نیند کے باپ اٹھ اور لوگوں کو منع فرمایا کہ اس قسم کا مذاق نہ کیا کریں۔ غزوۂ تبوک میں ان کے قبیلہ مالک بن نجارہ کا علم عمارہ بن حزم کے ہاتھ میں تھا، بعد میں آنحضرت ﷺ نے ان سے لے کر زید کو عطا فرمایا، عمارہ نے کہا یا رسول اللہ ﷺ مجھ سے کون سی خطا ہوئی ،فرمایا کچھ نہیں مجھے قرآن کا لحاظ مد نظر ہے،زید تم سے زیادہ قرآن پڑھ چکے ہیں۔ جنگ یمامہ میں جو ابوبکر کے عہدِ مبارک میں مسیلمہ کذاب سے ہوئی تھی زید شامل تھے اس میں ان کو ایک تیر لگا، لیکن جس کا کوئی صدمہ نہیں پہنچا۔
اعمال عظیمہ
حضرت زیدؓ بن ثابت کی عظیم الشان زندگی، اعمال صالحہ کا ایک مجموعہ ہے جن کی تفصیل حسب ذیل ہے: قرآن مجید اسلام کا اصل الاصول ہے،اس کے جمع کرنے کا فخر جس مقدس انسان کو حاصل ہوا وہ حضرت زید بن ثابتؓ انصاری کاتب الوحی ہیں۔ آنحضرتﷺ کے زمانہ تک قرآن مجید ہڈی، کھال، کھجور کی شاخ اور مسلمانوں کے دلوں میں محفوظ تھا، صحابہؓ میں بہت سے بزرگ تھے جن کو حفظ قرآن کا شوق پیدا ہوگیا تھا وہ قرآن کے حافظ ہو چکے تھے،حضرت زیدؓ بھی انہی حفاظ میں تھے۔ آنحضرت ﷺ کی وفات کے بعد عرب کا ایک گروہ مرتد ہو کر مسیلمہ کذاب سے مل گیا جس نے یمامہ میں نبوت کا دعویٰ کیا تھا، حضرت ابوبکرؓ نے اس پر فوج کشی کی اور مسیلمہ شکست کھاکر مارا گیا، لیکن اس غزوہ میں 70 حفاظ نے جامِ شہادت پیا، اس بنا پر حضرت عمرؓ کو قرآن جمع کرنے کا خیال پیدا ہوا، انہوں نے حضرت ابوبکرؓ سے کہا کہ اگر حفاظ کی شہادت کی یہی حالت رہی تو قرآن کا بڑا حصہ ضائع ہوجائے گا، اس لئے قرآن مجید کو جمع کرلیجئے، حضرت ابوبکرؓ نے منظور کیا اورحضرت زیدؓ کو بلا کر کہا کہ تم عقلمند اورجوان آدمی ہو،تمہاری طرف سے سب کو اطمینان ہے،تم نے رسول اللہ ﷺ کے زمانہ میں وحی لکھی تھی،اس لئے تم ہی اس کام کو انجام دو، حضرت زیدؓ فرماتے ہیں کہ یہ کام مجھ پر ایک پہاڑ سے بھی زیادہ گراں تھا،چنانچہ حضرت ابوبکرؓ سے کہا کہ آپ وہ کام کرنا چاہتے ہیں جس کو رسول اللہ ﷺ نے نہیں کیا تھا، حضرت ابوبکرؓ نے فرمایا یہ سچ ہے؛ لیکن کارخیر میں کیا مضائقہ؟ حضرت زیدؓ کو پھر بھی اس کام کو انجام دینے میں تامل ہوا؛ لیکن جب حضرت ابوبکرؓ نے مختلف پہلوؤں سے سمجھا یا تو وہ آمادہ ہوگئے۔
حضرت ابوبکرؓ نے اس کام کے لئے ان کے ساتھ صحابہؓ کی ایک جماعت مامور کی جن کی تعداد 75 تک بیان کی جاتی ہے، ان میں حضرت ابی بنؓ کعب اور سعید بن عاصؓ بھی تھے، حضرت زیدؓ نے قرآن مجید کو جو کھجور کی شاخوں اور پتلے پتلے پتھروں پر لکھا ہوا تھا، جمع کیا حفاظ سے قرآن سنا، اس کے ماسوا وہ خود بھی حافظِ قرآن تھے اور رسول اللہ ﷺ کے عہد میں قرآن جمع کر چکے تھے۔ آیات کی صحت کے لئے بعض بعض موقعوں پر مباحثہ کی بھی نوبت آجاتی تھی ایک مقام پر پہنچ کر زیدؓ نے کہا کہ اس کے بعد یہ آیت (آیت رجم) میں نے رسول اللہ ﷺ سے سنی تھی،حضرت عمرؓ نے فرمایا، لیکن رسول اللہ ﷺ نے اس کے لکھنے کا حکم نہیں دیا تھا۔
غرض اس کدو کا وش کے ساتھ حضرت زیدؓ نے یہ اہم کام انجام دیا اور پورا قرآن لکھ لیا گیا، مگر ایک آیت کے متعلق ثبوت نہ ملتا تھا(ثبوت کا یہ طریقہ تھا کہ دو آدمی گواہی دیتے تھے ، وہ آیت ابو خزیمہ انصاری کے پاس تھی،آنحضرتﷺ نے ان کی شہادت دو آدمیوں کے برابر قراردی تھی، اس لئے حضرت زیدؓ نے گواہی کی ضرورت نہ سمجھی اس کے ماسواحضرت زید کو وہ آیت خود بھی معلوم تھی ۔ قرآن مجید کا یہ نسخہ حضرت ابوبکرؓنے اپنے پاس رکھا،ان کے بعد حضرت عمرؓ اور حضرت عمرؓ کے بعد حضرت حفصہ ؓبنت عمر ام المومنین ؓ کے مکان میں موجود رہا۔
عہد عثمانی میں جب اختلاف قرأت رونما ہوا، تو حضرت حذیفہؓ بن یمان نے حضرت عثمانؓ سے کہا کہ قبل اس کے کہ اسلام میں یہود و نصاریٰ جیسا اختلاف پیدا ہو،آپ اس کا جلد تدارک کیجئے،انہوں نے بھی اس ضرورت کو محسوس کیا اورحضرت زیدؓ کا لکھا ہوا مصحف حضرت حفصہ ؓ سے طلب کیا اورچار بزرگوں کو جن میں ایک زید بھی تھے کتابت قرآن پر مامور کیا،ان بزرگوں نے مصحف صدیقی کی پانچ نقلیں لیں،حضرت عثمانؓ نے ان کو ممالک اسلامیہ میں بھجوادیا اورمصحف صدیقی کو حضرت حفصہؓ کے پاس باحتیاط واپس کیا ۔ آنحضرتﷺ نے وحی لکھنے کا کام مختلف صحابہ کرام کے متعلق کیا تھا ،متعد د صحابہ اس شرف سے بہرہ اندوز ہوتے تھے، ان میں حضرت زید بن ثابتؓ کا نام نامی نہایت ممتاز تھا۔ حضرت زیدؓ بن ثابت قلم، دوات، کاغذ، چوڑی ہڈی یا پتلے پتلے پتھر لے کر رسول اللہﷺ کے پاس بیٹھ جاتے تھے،جب وحی آتی آپ بولتے اوروہ لکھتے جاتےتھے،جہاں کہیں تحریر کے متعلق کوئی خاص ہدایت دینا ہوتی تو آپ فرمادیتے اورزیدؓ اس کی تعمیل کرتے ؛چنانچہ ایک آیت میں جب "غَيْرُ أُولِي الضَّرَرِ" کے بڑھانے کی ضرورت ہوئی تو اس کو ہڈی کے شگاف کے پاس لکھا (ہڈی ایک جگہ سے شق تھی)
قرآن کا علم
زید نے مسلمان ہوتے ہی قرآن پڑھنا شروع کیا،اس بنا پر لوگ ان کو نہایت عزت کی نظر سے دیکھتے تھے،جب آنحضرتﷺ مدینہ تشریف لائے،تویہ 17سورتوں کے حافظ ہوچکے تھے،لوگ ان کو آپ کی خدمت میں لے گئے اورکہا کہ یہ بنی نجار سے ہیں اور 17 سورتیں پڑھ چکے ہیں،آنحضرتﷺ سن کر بہت خوش ہوئے ،زیدؓ نے قرآن سنایا تو آپ کو بڑا تعجب ہوا۔ ، علم میراث کے امام ہیں، قرآن مجید جمع کرنے والی جماعت کے امیر ہیں کہ آپ نے اپنی جماعت کے ساتھ خلافت صدیقی میں قرآن مجید جمع کیا اور عہد عثمانی میں اسے مصاحف میں نقل فرمایا، آپ سے بڑی مخلوق نے احادیث روایت کیں، پچپن سال عمر پائی 45ھ ہجری میں وفات ہوئی۔
امارت مدینہ منورہ
زید میں علمی و دینی کمالات کے ساتھ انتظامی قابلیت بھی تھی اوران پر اتنا اعتماد تھا کہ عمر رضی اللّٰہ عنہ نے جب مدینہ سے سفر کیا تو اپنا جانشین انہی کو مقرر کیا،حضرت عثمانؓ کا بھی یہی طرز عمل رہا، وہ جب حج کو مکہ معظمہ روانہ ہوتے تو زیدؓ کو کاروبار خلافت سپرد کر جاتے تھے۔ خلافت فاروقی میں زید کو تین مرتبہ عمر رضی اللّٰہ عنہ کی ہم نشینی کا فخر حاصل ہوا۔ 16ھ اور 17ھ میں دو مرتبہ عمر رضی اللّٰہ عنہ کے حج کے موقع پر تیسری مرتبہ ان کے شام کے سفر کے زمانہ میں شام پہنچ کر زیدکو آپ نے جب خط لکھا تو اس میں زید کا نام اپنے نام سے پہلے تحریر کیا یعنی "الی زید بن ثابت من عمر بن الخطاب" ہر دفعہ زید نے خلافت کی ذمہ داریوں کو نہایت ہوشیاری اور مستعدی سے انجام دیا، عمر رضی اللّٰہ عنہ ان کے انتظام سے بہت خوش ہوتے اور واپس آکر ان کو کچھ جاگیر دیا کرتے تھے۔
مجلس شوریٰ کی رکنیت
حضرت ابوبکرؓ کے عہد میں انصار و مہاجرین کے ممتاز اصحاب کی جو مجلسِ شوریٰ تھی،حضرت زیدؓ بھی اس کے ایک رکن تھے، حضرت عمرؓ نے اپنے عہدِ خلافت میں اسی جماعت کو باضابطہ کونسل قرار دیا تھا،حضرت زیدؓ اس کے بھی ممبر تھے۔
تقسیم مال غنیمت
ایمان کے 70 سے اوپر شعبے اور شاخیں ہیں، امانت، ایمان کا ایک ضروری جز ء ہے؛ یہاں تک کہ رسول اللہ ﷺ نے فرمایا : لا ایمان لمن لا امانۃ لہ جس میں امانت نہیں اس میں ایمان بھی نہیں۔ آنحضرتﷺ کے عہدِ مبارک میں جو مال غنیمت آتا تھا اکثر آپ خود تقسیم فرماتے تھے، اس سے اس کام کی اہمیت پر بخوبی روشنی پڑتی ہے، حضرت عمر رضی اللّٰہ عنہ کے عہد میں یرموک کا واقعہ نہایت اہم اور مشہور ہے اس میں مال غنیمت کی تقسیم حضرت زیدؓ بن ثابت کے سپرد تھی،اس کے ماسوا حضرت عمرؓ نے جب صحابہؓ کے وظائف مقرر کیے تو انصار کے وظائف کی تقسیم بھی انہی کے سپرد کی،انہوں نے عوالی سے تقسیم شروع کی اس کے بعد عبدالاشہل کا نمبر رکھا، اس کے بعد اوس کے محلہ کا،پھر قبائل خزرج کا اورسب سے اخیر میں اپنا حصہ لیا۔
سیاسی خدمت
حضرت زید بن ثابتؓ بارگاہ خلافت کے مقربین خاص میں تھے ،حضرت عمرؓ کے احباب میں ان کا ممتاز درجہ تھا، حضرت عثمانؓ کے بھی وہ خاص معتمد تھے ،خلافت عثمانی میں جب آتش فتنۂ وفساد مشتعل ہوئی تو وہ خلیفۂ وقت کے طرفدار تھے اوراس شورش وانقلاب کے زمانہ میں انہوں نے ایک دن انصار کو مخاطب کرکے ایک تقریر کی جس کا ایک بلیغ فقرہ یہ تھا: یا معشر الانصار کو نو انصاراللہ مرتین یعنی اے انصار خدا کے دو مرتبہ انصار بنو۔ بعض صحابۂ کرامؓ حضرت عثمانؓ سے بد ظن تھے،ان میں حضرت ابو ایوبؓ انصاری بھی تھے،انہوں نے کہا کہ تم عثمانؓ کی مدد پر صرف اس وجہ سے لوگوں کو آمادہ کرتے ہوکہ انہوں نے تم کو بہت سے غلام دیے ہیں، حضرت ابو ایوبؓ بھی بہت بااثر بزرگ تھے اس لیے زید کوخاموش ہونا پڑا۔
خانگی حالات اور اہل وعیال
حضرت زیدؓ کی خانگی زندگی نہایت پر لطف تھی ان کی بیوی کا نام جمیلہ اور کنیت ام سعد اور ام العلا تھی سعد بن ربیع انصاری مشہور صحابی کی بیٹی تھیں اورخود بھی صحابیہ تھیں۔ حضرت زیدؓ بن ثابت کی اولاد میں خارجہ جو سب سے زیادہ مشہور اور فقہائے سبعہ میں تھے جمیلہ کے بطن ہی سے تھے۔ حضرت زیدؓ کے دوسرے بیٹے اور پوتے بھی اپنے زمانہ میں مشہور اور علم حدیث میں مرجع الخلائق تھے
وفات
پچپن(55)،چھپن(56) سال کا سن مبارک تھا کہ پیام اجل آگیا اور 45ھ میں وفات پائی اس وقت تخت حکومت پر امیر معاویہ متمکن تھے اور مروان بن حکم مدینہ منورہ کا امیر تھا وہ زید سے دوستانہ تعلقات رکھتا تھا، چنانچہ اسی نے نماز جنازہ پڑھائی تمام لوگ سخت غمگین تھے، ابوہریرہ نے موت کی خبر سن کر کہا آج حبرالامۃ اٹھ گیا۔حضرت عبداللہ بن عباسؓ اور سعید بن مسیبؓ بھی جنازہ میں شریک تھے،قبر میں لاش اتاری گئی تو حضرت ابن عباسؓ نے نہایت حسرت سے کہا دیکھو علم اس طرح جاتا ہے آج علم کا بڑا حصہ دفن ہوگیا، حسان بن ثابتؓ نے مرثیہ میں یہ شعر لکھا۔ فمن للقوافی بعد حسان وابنہ ومن للمعالی بعد زید بن ثابتؓ حسان اور اس کے بیٹے کے بعد اور زید بن ثابتؓ کے بعد معنی فہمی کا خاتمہ ہے
علم و فضل
قرأت فرائض قضا اور فتویٰ میں وہ نہایت ممتاز تھے قرآن مجید میں علما کی شان یہ بیان کی گئی ہے کہ وہ راسخین فی العلم ہوں حضرت زید بن ثابتؓ راسخ فی العلم تھے، حضرت عبد اللہ بن عباسؓ جو صحابہ میں دریائے علم کہلاتے تھے حضرت زیدؓ کو راسخین فی العلم شمار کرتے تھے۔
قرأت
اسلام نے جن علوم وفنون کی بنیاد قائم کی ان میں قرأت ایک ممتاز علم ہے حضرت زیدؓ کو اس فن میں جس قدر دخل تھا اس کا اعتراف صحابہ کرامؓ اور تابعین کے ہر فرد کو تھا، امام شعبیؓ جو علامۃ التابعین تھے کہا کرتے تھے کہ زیدؓ فرائض کی طرح قرأت میں بھی تمام صحابہؓ سے فوقیت لے گئے تھے۔ قرآن مجید کے ساتھ حضرت زیدؓ کو جو شغف تھا اس کا ظہور ان کے قبولِ اسلام کے وقت ہوچکا تھا، صرف 11 برس کے سن میں وہ 17 سورتوں کے حافظ ہوچکے تھے باقی زندگی کتابت وحی میں گذری تھی، مبلغ وحی پر قرآن کا جتنا حصہ اترتا ان کو معلوم ہوجاتا تھا اور وہ اس کو یاد کرلیتے تھے ،چنانچہ آنحضرتﷺ کے عہد میں ان کو پورا قرآن حفظ ہو گیا تھا۔ اس بنا پر جب حضرت ابوبکرؓ نے قرآن لکھوایا تو اس خدمت کے لیے حضرت زیدؓ ہی کو منتخب فرمایا اور حضرت عثمانؓ نے اپنے عہدِ خلافت میں جب اس کی نقلیں کرائیں تو اس میں حضرت زیدؓ کی شرکت بھی ضروری سمجھی۔ حضرت عمرؓ ، ابی بن کعبؓ کے مقابلہ میں جو قاریوں کے سر دار تھے حضرت زیدؓ کی قرأت کو ترجیح دیتے تھے۔ حضرت زیدؓ کا سلسلۂ قرأت دور دور تک پھیلا ہوا تھا اور چونکہ قرأت قریش کے مطابق پڑہتے تھے،اس لیے لوگوں کا رجحان انہی کی قرأت کی طرف تھا ،حضرت ابی بن کعبؓ کی زندگی تک اگرچہ وہ مرجع انام نہ ہو سکے،لیکن ان کی وفات کے بعد تمام عالم اسلامی ان ہی کی طرف رجوع کرتا تھا، مدینہ منورہ میں حضرت زیدؓ کی ذات اقدس تمام اکناف واطراف کی قبلۂ حاجات بنی ہوئی تھی۔ حضرت زیدؓ سے جو قرأت قائم ہوئی تھی وہ 1300 سو برس گذرنے پر بھی باقی ہے ابن عباسؓ ،ابو عبدالرحمن سلمی، ابو العالیہ ریاحی، ابو جعفر، یہ سب ان کے شاگرد تھے،اور آج تک روئے زمین کی 40 کروڑ مسلم آبادی معنوی طور سے ان کے آستانہ پر زانوے تلمذی تہ کرتی ہے۔
حدیث
قرآن کے بعد حدیث نبوی کا درجہ ہے،حضرت زیدؓ اگرچہ اور بزرگوں کی طرح کثیر الروایہ نہ تھے تاہم فن حدیث میں ان کا امتیاز یہ ہے کہ درایت سے کام لیتے تھے، حضرت رافع بن خدیجؓ نے لوگوں سے بیان کیا تھا کہ رسول اللہ ﷺ نے کھیت کرایہ پر اٹھانے کی ممانعت کی ہے زیدؓ بن ثابتؓ نے سنا تو کہا خدا رافع بن خدیج کی مغفرت کرے مجھ کو ان سے زیادہ روایت کی حقیقت معلوم ہے واقعہ یہ تھا کہ دو شخص آپس میں جھگڑ رہے تھے،آنحضرتﷺ نے فرمایا کہ اگر یہی حالت ہے تو کھیتوں کو کرایہ پر نہ اٹھانا چاہیے، رافع نے صرف اخیر کا ٹکڑا سن لیا۔
حضرت عائشہؓ نے حضرت زبیرؓ کی اولاد سے بیان کیا کہ رسول اللہ ﷺ نے عصر کے بعد ان کے یہاں دو رکعت نماز پڑھی تھی ان لوگوں نے انہیں سنت سمجھ کر پڑھنا شروع کردیا، حضرت زیدؓ کو معلوم ہوا تو فرمایا خدا عائشہؓ کی مغفرت کرے ہم کو ان سے زیادہ حدیث کا علم ہے، عصر کے بعد نماز پڑہنے کا سبب یہ تھا کہ دوپہر کے وقت رسول اللہ ﷺ سے ملنے کچھ اعراب(دیہات کے رہنے والے) آگئے تھے وہ سوال کرتے تھے آپﷺ جواب دیتے تھے، یہاں تک کہ ظہر کا وقت آگیا، آنحضرتﷺ نے ظہر پڑھی اور صرف فرض پڑھ کر مسائل بتانے کو ان کے پاس بیٹھ گئے، جب عصر کا وقت آیا تو ان سے فارغ ہوئے اور مکان جاکر یا د آیا کہ ظہر کے فرض کے بعد سنت نہیں پڑھی تھی،اس لئے ان کو عصر کے بعد تمام کیا، خدا عائشہؓ کی مغفرت کرے مجھے ان سے زیادہ معلوم ہے کہ آنحضرتﷺ نے عصر کے بعد نماز پڑھنے کی ممانعت فرمائی ہے۔
جو احادیث صحیح ہوتیں اگر ان کی نسبت کوئی سوال کرتا تو تصدیق فرماتے تھے، حضرت ابو سعید خدریؓ نے مروان کے سامنے فضیلت صحابہ پر حدیث پڑھی ،مروان نے کہا تم جھوٹ کہتے ہو، زیدؓ اور رافع بن خدیجؓ, مروان کے برابر تخت پر بیٹھے ہوئے تھے ،ابو سعیدؓ نے کہا تم ان سے پوچھ سکتے ہو، مروان کو برا معلوم ہوا ان کو مارنے کے لئے درہ اٹھایا دونوں بزرگوں نے ابو سعیدؓ کی تصدیق کی۔ حضرت زید ؓ کی زیادہ روایات آنحضرتﷺ سے ہیں اور حضرت ابوبکرؓ حضرت عمرؓ، حضرت عثمانؓ سے بھی روایت کی ہے۔ ان کے رواۃ حدیث اور تلامذہ کی ایک بڑی جماعت ہے جن میں مخصوص حضرات کے نام یہ ہیں، حضرت انسؓ بن مالک، حضرت ابوہریرہؓ، حضرت ابو سعید خدریؓ ،حضرت سہل بن حنیفؓ، حضرت ابن عمرؓ، حضرت سہل بن سعدؓ، حضرت عبداللہ بن ؓ یزید خطمی (یہ لوگ صحابہ ہیں) سعید بن مسیب، قاسم بن محمد بن ابی بکر، ابان بن عثمان، خارجہ بن زید (حضرت زیدؓ کے بیٹے اور مدینہ کے فقہا ئے سبعہ میں تھے) سہل بن ابی حثمہ، ابو عمرو، مروان بن حکم ،عبید بن سباق، عطاء بن یسار، بسر بن سعیہ، حجر مدری، طاؤس ،عروہ، سلمان بن زید، ثابت بن عبید،ام سعدؓ (زوجہ تھیں)
حضرت زید ؓ کی احادیث مرویہ کی تعداد نہایت قلیل ہے،یعنی صرف (92) جن میں 5 متفق علیہ ہیں،اوریہ روایت میں سخت احتیاط کا سبب ہے۔ ورنہ وہ رسول اللہ ﷺ کی خدمت میں اکثر حاضر رہتے تھے ،آپ سے ہزاروں حدیثیں سنی ہونگی، سینکڑوں قسم کے واقعات کا بچشم خود مشاہدہ کیا ہوگا، اس قلت روایت کا سبب ایک حدیث نبوی تھی جو حضرت زیدؓ جیسے ثقہ راویان حدیث کو روایت کے وقت محتاط کر دیتی تھی۔
فرائض
اگرچہ فقہ میں حضرت زیدؓ کو یہ کمال حاصل تھا اور خود رسول اللہ ﷺ کے عہد مقدس میں وہ منصب افتاء پر سرفراز تھے، حضرت ابوبکرؓ اورحضرت عمرؓ کے عہد میں بھی وہ دارالخلافت کے مفتی رہے؛ لیکن فقہ کے تمام ابواب میں فرائض کا باب حضرت زیدؓ کا خاص فن تھا، رسول اللہ ﷺ نے ایک حدیث میں فرمایا ہے افرض امتی زید بن ثابت یعنی میری امت کے سب سے بڑے فرائض داں زید بن ثابت ہیں،حامل نبوتﷺ کی زبان کا یہ فقرہ حضرت زیدؓ کی فرائض دانی کا سب سے بڑا ثبوت ہے۔
حضرت زیدؓ کے عالم فرائض ہونے کا تمام صحابہؓ کو اعتراف تھا، حضرت عمرؓ نے خطبۂ جابیہ میں ہزاروں آدمیوں کے سامنے حضرت زیدؓ کا نام اس حیثیت سے پیش کیا تھا کہ: من کان یرید ان یسال من الفرائض فلیات زید ابن ثابت یعنی جس کو فرائض کے سوالات کرنا ہوں،زید بن ثابت کے پاس جائے۔ ان کے کمالات کا اعتراف: حضرت عمرؓ کو حضرت زیدؓ کی علمی قابلیت کا اس درجہ پاس تھا کہ مدینہ سے باہر ان کو کہیں نہ جانے دیتے تھے،مختلف مقاموں میں بڑے بڑے عہدے خالی ہوتے،امور مہمہ کی انجام دہی کی ضرورت ہوتی اوران کے لئے لوگوں کے نام پیش کئے جاتے تو حضر ت عمرؓ ان میں سے کسی کا انتخاب فرمادیتے مگر جب زیدؓ کا نام پیش ہوتا تو حضرت عمرؓ فرماتے کہ زیدؓ میری نظروں سے گرنہیں گئے،لیکن کیا کروں؟ شہر والے ان کے محتاج ہیں،کیونکہ جو چیز ان کے پاس ہے کسی کے پاس نہیں ہے۔
حضرت عبداللہ بن عمرؓ کہا کرتے تھے کہ زید خلافت فاروقی کے عالم اور حبر تھے، تمام لوگوں کو حضرت عمرؓ نے شہروں اورملکوں میں پھیلادیا تھا اور فتوی یا رائے دینے سے منع کردیا تھا،لیکن زیدؓ مدینہ میں بیٹھ کر اہل مدینہ اور تمام آنے جانے والوں کو فتویٰ دیتے تھے۔ سعید بن مسیبؓ مجتہد ہونے کے باوجود وہ فتویٰ اور فیصلوں میں حضرت زیدؓ کے پیرو تھے، جب کوئی مشکل مسئلہ آجاتا اور لوگ دوسرے صحابہؓ کے اجتہادات بیان کرتے تو سعیدؓ ان سے پوچھتے کہ زیدؓ نے کیا کہا ہے؟ زید بن ثابتؓ فیصلوں کے سب سے زیادہ جاننے والے تھے اور جن مسائل کے متعلق حدیث وارد نہیں ہے ان کے بتاتے وقت سب سے زیادہ بصیرت رکھنے والے تھے ان کا کوئی قول ہو تو پیش کرو۔ امام مالک جو اپنے زمانہ میں دارالہجرۃ مدینہ کے امام تھے اور آج بھی فقہ و حدیث میں لاکھوں آدمیوں کے لئے امام مطلق ہیں، کہا کرتے تھے کہ حضرت عمرؓ کے بعد زید بن ثابتؓ مدینہ منورہ کے امام تھے اور امام شافعیؒ نے فرائض کے تمام مسائل میں حضرت زیدؓ کی تقلید کی ہے۔
علم فرائض کی تدوین
فرائض کا فن نہایت مشکل ہے، قرآن مجید میں اگرچہ مجملاً فرائض کے تمام مہمات مسائل بیان کردیے گئے ہیں ؛ لیکن ان کی تفصیل رسول اللہ ﷺ کے اقوال و افعال و صحابہؓ کے قضا یا اور فتاویٰ سے ہوتی ہے، قرآن مجید میں میراث ووصیت کے متعلق جو کچھ مذکور ہے وہ نہایت مختصر ہے،میراث زوج، میراث زوجہ، اولاد ذکور، اولاد اناث، ماں، باپ، بھائی بہن کلالہ اور دیگر چند قسم کے ورثا کا تذکرہ آیا ہے اوران کے حصول کی مقدار کی تعین کرکے کہدیا گیا ہے کہ جو شخص خدا کے ان حدود سے متجاوز ہوگا اپنے نفس پر ظلم کریگا، رسول اللہ ﷺ نے اپنے فیصلوں میں اس اجمال کی تفصیل کی آپ کے بعد زیدؓ بن ثابت نے اس فن کو اتنی ترقی دی کہ آگے چل کے اس پر کتابیں لکھی گئیں اور فرائض ایک مستقل فن بن گیا۔ حضرت زیدؓ سے فرائض میں جلیل القدر صحابہؓ فتویٰ پوچھتے تھے ؛چنانچہ حضرت عبداللہ بن عمرؓ جن کا فضل وکمال تمام صحابہؓ کو تسلیم تھا، حضرت زیدؓ سے استفتاء کرتے تھے۔
اہل یمامہ کے قتل میں حضرت ابوبکرؓ نے زیدؓ کے فتویٰ کے متعلق فیصلہ کیا تھا یعنی جو لوگ زندہ بچ گئے تھے ان کو مردوں کا وارث ٹھہرایا تھا،یہ نہیں کیا کہ مردوں کو باہم وارث بنادیتے، طاعون عمواس میں جب خاندان کے خاندان صاف ہوگئے اس وقت حضرت عمرؓ نے بھی حضرت زیدؓ کی اسی رائے پر فیصلہ کیا تھا، حضرت عبداللہ بن عباسؓ جو صحابہؓ میں جر اور بحر کہلاتے تھے،حضرت زیدؓ کے جوابات سے تسکین پاتے تھے۔ ایک روز اپنے شاگرد عکرمہ کو بھیجا کہ زید سے پوچھو کہ ایک شخص مرگیا ہے اور زوجہ اور والدین چھوڑے ان میں ورثہ کیونکر تقسیم ہوگا، حضرت زیدؓ نے کہا بیوی کو نصف باقی نصف میں ماں کو ثلث اور باپ کو بقیہ ،ابن عباسؓ کا خیال اس کے خلاف تھا وہ ماں کو کل مال میں ثلث دلاتے تھے ؛چنانچہ کہلا بھیجا یہ قرآن میں ہے یا آپ کی رائے ہے، حضرت زیدؓ نے کہا میری ذاتی رائے ہے ،یعنی استنباط ہے میں ماں کو باپ پر فضیلت نہیں دے سکتا۔
حضرت زیدؓ نے فرائض کے مسائل حضرت عمرؓ کے زمانہ میں ترتیب دیئے اور متعدد مسائل کا استنباط کیا، قرآن مجید نے وراثت کے متعلق جو کچھ بیان کیا وہ ہم اوپر لکھ چکے ہیں،حضرت زیدؓکی فہم و عقل نے نئے نئے خیالات پیدا کئے ،جو علم الفرائض کا جزو بن گئے، میراث موالی، میراث ولد الابن، میراث ولد ملا عمنہ، میراث الولد من ابیہ وامہ ،میراث لہ، مانعین وراثت اوراس قبیل کے دوسرے مسائل حضرت زیدؓ کی فکر رسا اوردماغ نکتہ سنج کی پیدا کردہ ہیں۔ حضرت زیدؓ نے دادا کی میراث کی نسبت جو فیصلہ کیا تھا، صحابہ میں اس کے بہت سے مخالف موجود تھے، لیکن صحت اور اتفاق عام کا دامن حضرت زیدؓ ہی کے ہاتھ میں تھا۔
دادا کی میراث ،علم فرائض کا نہایت معرکۃ لآرامسئلہ ہے اورخود حضرت زیدؓ نے اس کی نسبت مختلف خیالات ظاہر کئے ہیں، مگر جس رائے پر وہ اخیر وقت تک قائم تھے فاروق اعظم اورحضرت عثمان ؓ نے بھی اس کو قابل عمل تصورکیا۔ اسلام میں دادا کا حصہ سب سے پہلے حضرت عمرؓ نے لیا، ان کا ایک پوتا فوت ہوا تو وہ کل جائداد کا اپنے کو مستحق سمجھتے تھے لوگوں نے اس کے خلاف رائے دی ،حضرت عمرؓ حضرت زیدؓ کے گھر پہنچے اس وقت وہ کنگھی کررہے تھے اور کنیز بال درست کرتی تھی، پوچھا آپ نے کیوں تکلیف کی مجھ کو بلالیا ہوتا، حضرت عمرؓ نے فرمایا یہ وحی نہ تھی کہ جس میں گھٹنے بڑھنے کا احتمال ہوتا ، ایک مسئلہ کے متعلق مشورہ کرنے آیا ہوں، اگر تمہاری رائےمیرے موافق ہوگی تو عمل کروں گا، ورنہ تم پر کوئی الزام نہیں، زیدؓ نے ایسی صورت میں رائے دینے سے انکار کیا، حضرت عمرؓ آزردہ چلے آئے۔
ایک روز پھر گئے، زیدؓ نے کہا کہ میں اس کو لکھ کر پیش کروں گا؛چنانچہ اس کو شجرہ کی شکل میں مرتب کرکے دیا، حضرت عمرؓ نے مجمع عام میں خطبہ دیا اورکہا کہ زید بن ثابتؓ نے یہ لکھ کر میرے پاس بھیجا ہے میں اس کو نافذ کرتاہوں۔ اگرچہ حضرت زیدؓ نے علم فرائض کی تدوین کی،اس کے مختلف جزئیات کا استخراج کیا، متعدد نئے مسائل پیدا کئے،لیکن ان کے لئے ان میں سب سےاہم اور اشرف مسئلہ عول کی ایجاد ہے۔ بعض لوگوں کا خیال ہے کہ عول کے موجد حضرت عباسؓ ہیں جو روایت اور درایت دونوں کے خلاف ہے،اول تو اس واقعہ کی کوئی سند نہیں اور ہم نے جو واقعہ بیان کیا ہے وہ سند صحیح سے مروی ہے، یعنی عبدالرحمن ابی زناد نےخارجہ سے روایت کیاہے جو خود حضرت زیدؓ سے روایت کرتے ہیں، دوسرے یہ کہ حضرت عباسؓ کو فرائض اور حساب میں دخل نہ تھا، اس لئے اس قسم کی ایجادیں ان کی طرف منسوب کرنا بداہتہ عقل کےخلاف ہے۔
حضرت زیدؓ نے علم فرائض کی جو کچھ خدمت کی وہ مذکورہ بالا واقعات سے واضح ہو گئی اور حامل نبوت کا یہ ارشاد کہ میری امت کے سب سے بڑے فرائض داں زید ہیں، حرف بحرف پورا اترا، حضرت زید ؓ کی اس غیر معمولی ذہانت و ذکاوت ، جودت و فکر اور دماغ و و دل پر اُس دور کے علماء کو تعجب ہوتا تھا۔
فقہ
فرائض کی طرح وہ فقہ میں بھی مجتہدین صحابہؓ میں تھے، اور خود رسول اللہ ﷺکے عہدِ مبار ک میں فتوی ٰدیتے تھے ،حضرت ابوبکرؓ ، حضرت عمرؓ، حضرت عثمانؓ، حضرت علیؓ اور امیر معاویہؓ کی خلافتوں میں بھی وہ مدینہ منورہ کے مفتی اعظم تھے، فقہائے صحابہؓ کے تین طبقے ہیں،حضرت زیدؓ کا پہلے طبقے میں شمار تھا، انہوں نے اپنی زندگی میں جس قدر فتوے دیے ان کی تعداد نہایت کثیر ہے ،اگر سب کو ایک جگہ جمع کردیا جائے تو کئی ضخیم جلدیں تیار ہوسکتی ہیں۔
حضرت زیدؓ کی فقہ انہی کے زمانہ میں قبول عام کی سند حاصل کر چکی تھی،حضرت سعید بن مسیبؓ کہا کرتےتھےکہ زید بن ثابت کا کوئی قول ایسا نہیں جس پر لوگوں نے بالاجماع عمل نہ کیا ہو، صحابہؓ میں سینکڑوں ایسے تھے جن کے قول پر کسی نے عمل نہیں کیا، لیکن حضرت زیدؓ کے فتووں پر ان کی زندگی ہی میں مشرق و مغرب عمل پیرا تھے۔ لوگوں کا خیال ہے کہ علم فقہ کی شہرت ووسعت کا باعث صحابۂ کرامؓ میں چار بزرگوں کی ذات تھی، زید بن ثابتؓ ،عبداللہ بن مسعودؓ، عبداللہ بن عمرؓ، عبداللہ بن عباسؓ، چنانچہ انہی کے تلامذہ سے آفاق عالم میں علم دین کی اشاعت ہوئی۔ لیکن مدینہ منورہ جو اسلام کا سرچشمہ اصلی اور نبوت کا دارالقرار تھا، حضرت زیدؓ کے اصحاب کی بدولت علوم وفنون کا مرکز بنا تھا۔
کتاب الصلوٰۃ
فرض نماز کے علاوہ باقی نمازیں گھر میں پڑھنا افضل ہے۔ ایک شخص نے پوچھا کہ ظہر و عصر میں قرأت ہے؟ فرمایا ہاں ،رسول اللہ ﷺ دیر تک قیام فرماتے تھے اورآپ کے لب ہلتے رہتے تھے (اس کا یہ مطلب نہیں کہ امام کے پیچھے مقتدی کو قرأت کرناچا ہیے، سوال کا تعلق امام سے ہے،جماعت سے نہیں، سائل کا منشا یہ تھا کہ ظہر و عصر میں کچھ پڑھا جاتا ہے؟ حضرت زیدؓ نے اسی کا جواب دیا ہے ورنہ ظاہر ہے کہ جماعت میں امام کا پڑہنا، تمام مقتدیوں کی طرف سے کافی ہوتا ہے صحیح بخاری میں خباب بن ارتؓ ،زید بن ثابتؓ ،ابوقتادہؓ، سعد بن ابی وقاصؓ سے جو روایتیں مذکور ہیں کسی سے یہ ثابت نہیں ہوتا کہ صحابہؓ آنحضرتﷺ کے پیچھے قرأت کرتے تھے)
کتاب الذبائح
ایک بھیڑئیے نے ایک بکری پر دانت مارا، لوگوں نے اس کو فوراً ذبح کردیا، آنحضرتﷺ نے اس کے کھانے کی اجازت دے دی، (ذبیحہ کے حلال ہونے کے لئے شرط یہ ہے کہ اس کا گلا کاٹ دیا جائے،قرآن مجید میں ہے، "الا ماذکیتم"چنانچہ جب یہ شرط (ذبح) پائی گئی آنحضرتٓﷺ نے اس کا کھانا حلال کردیا)
کتاب الہبہ
ایک شخص نے اپنا مکان اپنی زندگی تک کسی کو رہنے کے لئے دیا، تو اس کی وفات پر اس کی اولاد مالک سمجھی جائے گی، حضرت زیدؓ کی روایت میں اسی کا بیان ہے ،کہ العمری للوارث عمری کی اجازت کے ساتھ رقبیٰ کی ممانعت وارد ہوئی ہے، رقبیٰ کی یہ صورت ہے کہ ایک شخص اپنی کوئی چیز دوسرے آدمی کو اس شرط پر دے کہ اگر میں پہلے فوت ہوں تو تم مالک ہو اور تم پہلے مرو تو میری ملکیت پھر عود کر آئے گی، چونکہ ہبہ کے لئے تملیک ضروری ہے اوریہاں وہ شرط فاسد کے ساتھ وابستہ ہے،اس بنا پر یہ ہبہ ناجائز قرار دیا گیا ہے۔
حساب
عرب میں حساب کا مطلق رواج نہ تھا، اس لئے اسلام کے ابتدائی زمانہ میں خراج کا حساب رومی یا ایرانی کرتے تھے، عربوں کو ہزار سے اوپر گنتی بھی معلوم نہ تھی،عربی میں ہزار سے اوپر کے عدد کے لئے کوئی لفظ نہیں ہے،لیکن حضرت زیدؓ کو حساب میں اس قدر دخل تھا کہ فرائض کے پیچیدہ سے پیچیدہ مسائل اس کے ذریعہ سے حل کرلیتے تھے اس کے ماسوا مال کی تقسیم بھی کرسکتے تھے،چنانچہ غزوہ حنین میں جو ۸ھ میں ہوا تھا اور جس میں تقریبا ۱۲ ہزار آدمی شریک تھے،انہی کی مردم شماری اورلگائے ہوئے حصوں کے بموجب آنحضرتﷺ نے مال تقسیم فرمایا تھا، انہوں نے پہلے لوگوں کی تعداد معلوم کی پھر مال غنیمت کو اس عدد پر پھیلادیا، چند سرداروں کومستثنی کرکے جن کو بڑی رقمیں دی گئی تھیں فی کس ۴ اونٹ اورچالیس بکری،حصہ میں پڑیں، سواروں کو اس کا تگنا ،یعنی ۱۲ ،اونٹ اور ۱۲۰ بکریاں عطا کی گئیں، جنگ یرموک کا مال غنیمت بھی جب مدینہ آیا تو حضرت زیدؓ ہی نے تقسیم کیا تھا۔
خط وکتابت
عرب میں اسلام سے قبل تحریر کا رواج کم تھا، قدیم سے قدیم روایتیں قوتِ حافظہ کی بناء پر مشہور ہوئی تھیں، حضرت زیدؓ لکھنا جانتے تھے اور اپنے زمانہ کے مشہور خطاط تھے فرامین عہد نامے اور خطوط کے سوا نقشے عمدہ بناتے تھے۔ حضرت عمرؓ کے عہد میں عرب کا مشہور قحط عام الرمادہ رونما ہوا تو اس کے انتظام کے لئے عمرو بن العاصؓ گورنر مصر کو فرمان لکھا کہ وہ مصر سے غلہ روانہ کریں، عمروؓ نے ۲۵ جہاز غلہ سے بھرے ہوئے دارالخلافت روانہ کئے، حضرت عمرؓ کو جہازوں کی آمد کا سخت انتظار تھا،خود چند صحابہؓ کو لے کر جن میں زید بھی تھے،"جار" نامی ایک بندرگاہ پر جو مدینہ سے قریب واقع تھی ،تشریف لے گئے،غلہ آیا تو جار میں دو گودام بنوا کر اس میں غلہ بھروادیا اور زید بن ثابتؓ کو ہدایت کی کہ ایک نقشہ قحط زدوں کا تیار کریں جس میں ان کا نام ااور غلہ کی مقدار لکھی ہو، اس حکم پر حضرت زیدؓ نے رجسٹر بناکر ہر شخص کو کاغذ کی چکیں تقسیم کیں، جن کے نیچے حضرت عمرؓ کی مہر ثبت تھی، اسلام میں چک اوراس میں مہر لگانے کا یہ پہلا واقعہ تھا، جو حضرت زیدؓ کی بدولت وقوع پذیر ہوا۔
اخلاق وعادات
اسلام کی غرض اصل مکارم ِاخلاق کی تتمیم و تکمیل ہے،حضرت زیدؓ کا اخلاق جن محاسن وفضائل کا مجموعہ تھااس کے نمایاں اجزا حب رسول،اتباع رسول، امر بالمعروف، نصح امراء، حمیت ملی تھے۔ رسول اللہ ﷺ کی محبت کی بنا پر حضرت زیدؓ دربار نبوت میں اکثر حاضر رہتے تھے، صبح کو بستر خواب سے اٹھ کر سیدھے آنحضرتﷺ کی خدمت میں آجاتے ،بعض وقت اتنا سویرا ہوتا کہ سحری آنحضرتﷺ کے ساتھ کھاتے آپ ان کو اپنے حجرہ شریف میں بلالیتے تھے۔ ایک روز وہ آنحضرتﷺ کے پاس گئے تو آپ سحری میں چھوہارے نوش فرمارہے تھے،ان سے شرکت کے لئے ارشاد ہوا، انہوں نے کہا کہ میں روزہ کا ارادہ کرچکا ہوں، آپ نے فرمایا میرا بھی تو یہی ارادہ ہے، غرض حضرت زیدؓ نے آنحضرتﷺ کے ساتھ سحری کھائی، تھوڑی دیر کے بعد جب نماز کا وقت آیا تو وہ آنحضرتﷺ کے ساتھ مسجد گئے اورآپ کے ساتھ نماز پڑھی۔
حضرت زیدؓ اکثر رسول اللہ ﷺ کے پہلو میں بیٹھ جاتے تھے،آب غایت بے تکلفی کی بنا پر ان کی ران پر اپنا زانو ے مبارک رکھ دیتے ،ایک روز اسی حالت میں وحی نازل ہوئی، حضرت زیدؓ کا بیان ہے کہ زانوئے مقدس اتنا گراں ہوگیا کہ میرے لئے اس کا تحمل دشوار ہوگیا، معلوم ہوتا تھا کہ میری ران چور چور ہوجائے گی ؛لیکن ادب کا یہ حال تھا کہ زبان سے اُف تک نہ کی اور خاموش بیٹھے رہے۔ ارشاد نبوی کی تعمیل کا یہ حال تھا کہ ایک بار وہ امیر معاویہؓ کے پاس شام گئے اور ایک حدیث روایت کرنے کی نوبت آئی،امیر معاویہؓ نے ایک شخص سے کہا کہ اس کو لکھ لو، حضرت زیدؓ نے فرمایا کہ رسول اللہ ﷺ نے حدیث قلمبند کرنے کی ممانعت فرمائی ہے یہ کہہ کر اس کو مٹادیا۔ امرا ءکے مقابلہ میں بھی سنت نبوی کی تبلیغ سے غافل نہ رہتے تھے ،مروان بن حکم اموی مدینہ منورہ کا امیر تھا، وہ مغرب میں چھوٹی چھوٹی سورتیں پڑہتا تھا،حضرت زیدؓ نے فرمایا، ایسا کیوں کرتے ہو، آنحضرتﷺ تو طویل سورتیں پڑھا کرتے تھے، صحابہ اور تابعین سے بھی اگر ناواقفیت کی بنا پر خلاف سنت کوئی فعل سرزد ہوجاتا تو زیدؓ ان کو تنبیہ فرماتے تھے،ایک مرتبہ شرجیل بن سعدؓ نے بازار میں ایک چڑیا پکڑی تھی،زیدؓ نے دیکھ لیا پاس جاکر ایک تھپڑ مارا اورچڑیا چھین کر اڑا دی اورکہا کہ اواپنے نفس کے دشمن تجھ کو معلوم نہیں کہ رسول اللہ ﷺ نے مدینہ کو حرم قراردیا ہے۔